《和梅挚北池十咏 其七》
宋代·蒋堂

池上有时钓，閒忘侍从身。波平方浸月，吏退阒无人。

藻映鲂鱼尾，风摇独茧纶。一亭容膝地，雅饰免荒蓁。

作者简介：（980—1054）宋常州宜兴人，字希鲁，号遂翁。真宗大中祥符五年进士。历任知县、通判、知州。召为监察御史，迁侍御史。累知应天府、杭州、益州等地。以礼部侍郎致仕。为人清修纯饬，好学，工文辞，有《吴门集》。今存《春卿遗稿》。